钦定古今图书集成/历象汇编/历法典/第057卷 > 图
## 钦定古今图书集成/历象汇编/历法典/第057卷 > 图

必在瞳心名为视角角之大小称物之大小苦视角极微目不见物乃不能定其大小若视角过大则目眶所限不能尽角之广必移目两视乃得全见四同是一物在近见大在远见小以三角形之理明之如图甲乙同底若腰长

则底之对角必小。

“《甲乙》线” 以近远生目中，视角大小。

五、未定物之近远。目不能定其实大小，近远大小视
法，皆有比例。

六、近远两物，大小不等。若小者在近，大者在远，而视
角等，则目定，其大小亦等。

如日月之视径等，不知者疑其大小亦等。不能辨其远近。不能分似大实大故也。

七、《有光之体》，体之各分，皆能发光。

八、《光景之限难分》。凡有光之体，体之四周，皆有切气，
借光于体，亦可当有光之体而发浮光。故表景之末，
渐至虚淡，其浓实者，是“正光之景，其虚淡者，则浮光
之景。”

第一题：《测太阳太阴之视径》。〈凡八法：〉

“月去人近，日去人远”，先得月之视径及其视差，乃可
求日之大小远近。故先求月之视径。视大小之度，在
瞳心之视角，角之度分，即对弧之度分。人目在大圜
之心。

或在地心，或在地面，今此无分，不烦别论。

则天上度分，为目所定视大小之度分，故论日月视
径，皆用周天度。如曰“半度”，曰“三十分”，则周天七百二
十之一也。

第一法

古用《壶漏法》：

《西土》，《厄日多》国人所创。

从午正初启霤，至明日午正止。权其废水，得重若干。
次候月初升启霤。〈用原壶原水〉升竟则止。权其废水，得重
若干。次用三率法，先水若干，得九十六刻；后水若干，
得几何刻分为月径全升之时。再用三率法，得为全
周之几何。古亚利谷以此定为七百二十一分之一，
约为二十九分五十九秒。　古依巴谷定为三十三
分一十四秒，加白蜡定为三十六分。

“以上三术，未定太阴最高，庳自行近远，数多不合。又
水漏法参差之缘甚多，难于切准，或用沙漏自鸣钟，
其定太阴升降，与此同法。”以下诸法，测日多通用。

第二法

太白升降有时，迟至一刻，不见运动。

或俄然陨坠。凡此皆清《蒙》之气所为也。则蒙气之中。
未可以行定时。以时定径。更立法植物为表。或版或
墙。在目之南表之西际以当午线。目在表北。依不动
之处。候月之西周至于午线。便须启霤。

“或水或沙” ，或自鸣钟。

候体全，过午止。霤考之，得时得度，与前法同。

第三法